ગાંધીનગર અક્ષરધામ હુમલા કેસમાં વોન્ટેડ આરોપી અબ્દુસ રસીદ સુલેમાન અજમેરી રહે. દાણાપીઠ શાહપુરને અમદાવાદ ક્રાઇમ બ્રાંચની ટીમ દ્વારા અમદાવાદ ઇન્ટરનેશનલ એરપોર્ટથી ઝડપી લેવામાં આવ્યો હતો. ત્યારે તે પછી તેને વિશેષ જજને ત્યાં રિમાન્ડ માટે રજુ કરવામાં આવ્યો હતો. અમદાવાદ ક્રાઇમબ્રાંચ દ્વારા આંતકી અજમેરીના 14 દિવસના રિમાન્ડની માંગણી કરવામાં આવી હતી. જો કે કોર્ટ દ્વારા તેના રિમાન્ડ નામંજુર કરીને આરોપીને સાબરમતી સેન્ટ્રલ જેલમાં જ્યુડીશીયલ કસ્ટડીમાં મોકલી આપવાનો હુકમ કરવામાં આવ્યો હતો. સાથોસાથ ક્રાઇમ બ્રાંચને સત્તા આપવામાં આવી હતી કે પોલીસ અધિકારીઓ તેની જેલમાં કેસ સંદર્ભમાં પુછપરછ કરી શકશે. અબ્દુલરશીદ અજમેરી અક્ષરધામ હુમલાની યોજનામાં તેણે સાઉદી અરેબિયામાં જૈશ એ મહમદ અને લશ્કર એ તૌઇબા જેવા આંતકી સંગઠન સાથે સંકળાયેલા આંતકીઓ સાથે મળીને 2002 ગોધરા કાંડનો બદલો લેવા માટેના ઇરાદાથી મીંટીગ કરી હતી.